लेकिन बरनॉल, नीली दवा, स्याही, टूथपेस्ट आदि न लगाएं। इससे डॉक्टर के पास जाने पर उसे इन सब चीजों को साफ करने में दिक्कत आती है और समय बर्बाद होता है। दूसरे, डॉक्टर को दिख नहीं पाता कि मरीज कितना जला है। इससे सही इलाज में दिक्कत आती है।जले-झुलसे हिस्से पर कुछ लोग बर्फ लगा देते हैं। बहुत हल्का जलने पर 5 मिनट तक बर्फ रख सकते हैं लेकिन इससे ज्यादा देर रखने पर हाइपोथर्मिया (शरीर का तापमान गिरना) का खतरा हो सकता है।जलने पर सिल्वर सल्फाडाइजीन (Silver Sulfadiazine) क्रीम लगाएं। यह मार्केट में एलोरेक्स (Alorex), बर्निल (Burnil), बर्न एड (Burn Aid), हील (Heal) आदि ब्रैंड नेम से मिलती है। इसके अलावा, सोफ्रामाइसिन (Soframycin), नियोस्पॉरिन (Neosporin) या सिल्वेरेक्स क्रीम (Silverex) भी लगा सकते हैं। ये ऐंटिबायोटिक क्रीम हैं।